En cyklist blev cirka klokken 17 påkørt af en bilist på Frederikshavnsvej ved Sæby.

Ifølge Nordjyllands Politi lød meldingen først på, at cyklisten var kommet alvorligt til skade, men ulykken var ikke så alvorlig som først antaget. Cyklisten blev dog kørt til Frederikshavn Sygehus til behandling for småskader. Ulykken skete på Frederikshavnsvej, lige umiddelbart før den løber sammen med motorvejen. Frederikshavnsvej var en ganske kort periode spærret for trafik, men blev hurtigt åbnet igen.